Document ID: 31999R0508

Komisjoni määrus (EÜ) nr 508/1999,
4. märts 1999,
millega muudetakse I-IV lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 2728/98, [2] eriti selle artikleid 6, 7 ja 8,
ning arvestades, et:
määruse (EMÜ) nr 2377/90 vastuvõtmisest alates on lisasid mitu korda muudetud; asjakohaste dokumentide arvukus, keerulisus ja hajutatud avaldamine mitmetes EÜT numbrites muudab nende kasutamise raskeks ning kaob selgus, mis peaks olema kõigi õigusaktide põhiline tunnus; seepärast tuleks teatavad lisad konsolideerida; samas tuleks muuta või täpsustada mõne ühendi nimetust või keemilist kirjeldust ning parandada teatavad olulised vead;
käesolevas määruses sätestatud meetmed on kooskõlas veterinaarravimite alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2377/90 I-IV lisa asendatakse käesoleva määruse lisaga.
Artikkel 2
Käesolev määrus jõustub kuuekümnendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. märts 1999

Labels: 0
17
20